স্টিভেন হকিং
শারীরিকভাবে ভীষণরকম অচল এবং এমায়োট্রফিক ল্যাটারাল স্ক্লেরোসিস বা লাউ গেহরিগ নামক একপ্রকার মোটর নিউরন রোগে আক্রান্ত হয়ে ক্রমাগতভাবে সম্পূর্ণ অথর্বতার দিকে ধাবিত হন, তবুও বহু বছর যাবৎ তিনি তাঁর গবেষণা কার্যক্রম সাফল্যের সঙ্গে চালিয়ে যান। বাকশক্তি হারিয়ে ফেলার পরও তিনি এক ধরনের শব্দ-উৎপাদনকারী যন্ত্রের সাহায্যে অপরের সাথে যোগাযোগ করতেন। তিনি ২০১৮ সালের ১৪ই মার্চ ৭৬ বছর বয়সে মৃত্যুবরণ করেন।
বেনেডিক্ট কাম্বারব্যাচ
কাম্বারব্যাচ প্রথমদিকে "হার্টবিট" (২০০০), "সাইলেন্ট উইটনেস" (২০০২) এবং "ফোরটিসামথিং" (২০০৩) ইত্যাদি টেলিভিশন চলচ্চিত্রে অভিনয় করে আলোচিত হন। এরপর স্টিফেন হকিং এর জীবনী নিয়ে নির্মিত টেলিভিশন চলচ্চিত্র "হকিং" (২০০৪) এ হকিং এর চরিত্রে অভিনয় করেন। ২০১০ সালে আর্থার কোনান ডয়েল এর উপন্যাস অবলম্বনে নির্মিত "শার্লক" টেলিভিশন ধারাবাহিকে শার্লক হোমস এর চরিত্রে অভিনয় করেন। এর মাধ্যমে তিনি বিশ্বজুড়ে ব্যাপক আলোচিত হন। এছাড়াও তিনি টম স্টপার্ড এর উপন্যাস অবলম্বনে নির্মিত "প্যারেড'স এন্ড" (২০১২) টেলিভিশন ধারাবাহিকে অভিনয় করেন ও "দি সিম্পসনস" (২০১৩) এনিমেশন ধারাবাহিকে ব্রিটিশ প্রধানমন্ত্রী ও সেভেরাস স্নেপ চরিত্রের জন্য কন্ঠ দেন।